<classify> KATIBU Mkuu, Wizara ya Afya, Maendeleo ya Jamii, Jinsia, Wazee na Watoto, Idara Kuu ya Tiba, Dk Zainab Chaula amewaagiza viongozi wa wizara yake kuachana na semina katika sekta ya afya, badala yake wawekeze fedha katika vyuo vya afya ili kupata wanafunzi wenye ubora. Dk Chaula alisema hayo wakati alipotembelea Chuo cha Uuguzi Milembe kilichopo Jijini Dodoma ili kuzungumza na wanafunzi pamoja na uongozi wa chuo kwa lengo la kubadilishana mawazo, pia kupata maoni kutoka kwao.Aidha Dk Chaula alisema fedha za semina zinawanufaisha watu wachache, lakini zikiwekezwa kwa wanafunzi wa afya wanapata elimu yenye ubora ambayo matokeo yake hutoa huduma bora za tabibu kwa watu wengine.Dk Chaula aliwapa moyo wanafunzi hao kutokata tamaa, badala yake wafanye kazi na kusoma kwa bidii. Dk Chaula aliwataka wanafunzi hao kukabiliana na changamoto zilizopo na kuwataka kuiga na kufuta yale mazuri na kuachana na mabaya. Alisema zamani shule ziliwaandaa wanafunzi kuwa wazalendo kwa kuwafundisha stadi za maisha, akitaja mfano wanafunzi kujifunza shughuli za kilimo wakiwa wa shule kwa kuwapingia kazi za kumwagilia bustani. Dk Chaula aliwataka wanafunzi pamoja na uongozi wa chuo kuwa wabunifu ili mambo yaweze kwenda.  <topic>: kitaifa 